Rapport mill-Kummissjoni lill-Kunsill - Prospetti ta' Suq għas-Settur tal-Ħalib /* KUMM/2007/0800 finali */





[pic] | KUMMISSJONI TAL-KOMUNITAJIET EWROPEJ | Brussel 12.12.2007 KUMM(2007) 800 finali RAPPORT MILL-KUMMISSJONI LILL-KUNSILL Prospetti ta' Suq għas-Settur tal-Ħalib RAPPORT MILL-KUMMISSJONI LILL-KUNSILL Prospetti ta' Suq għas-Settur tal-Ħalib WERREJ 1. Introduzzjoni 3 2. Żviluppi tal-produzzjoni ta' prodotti tal-ħalib 2003-2007 4 3. Żviluppi tal-produzzjoni tal-ħalib 2003-2007 6 4. Żviluppi tal-prezzijiet tal-ħalib u l-prodotti tal-ħalib 2003-2007 7 5. L-użu ta' l-istrumenti ta' ġestjoni tas-suq 2003-2007 8 6. Prospetti tas-suq ta' l-UE: 2007–2014 8 7. Prospetti tas-suq Dinji: 2006–2016 10 8. Żieda fil-kwoti tal-ħalib ta' 2 % mill-2008 12 9. Konklużjonijiet 13 INTRODUZZJONI F'Ġunju 2003 il-Kunsill laħaq ftehim dwar għadd ta' tibdiliet fil-politika tal-prodotti tal-ħalib fl-UE. L-aktar elementi importanti kienu: 1. tnaqqis asimetriku fil-prezz ta' intervent: 25 % għall-butir (minn € 328.20 sa 246.39/100 kg) u 15 % (minn € 205.52 sa 174,69/100 kg) għall-ħalib tat-trab xkumat (Skimmed Milk Powder SMP) 2. kumpens parzjali għat-tnaqqis fil-prezz ta' intervent għall-bdiewa fis-settur tal-ħalib: ħlas dirett ta' € 24.49/100 kg tal-kwota u ħlas supplementari għal kull Stat Membru ekwivalenti għal madwar € 11/100 kg. Dan il-kumpens jitħallas għat-total tal-kwota nazzjonali kif kien fl-1999/2000. Oriġinarjament il-ħlasijiet abbinati kienu ġew ipprogrammati fl-Aġenda 2000 fuq livell iktar baxx. Il-ħlasijiet jridu jinqatgħu minn xulxin mhux aktar tard mill-2007; 3. rakkomandazzjoni ta' nuqqas ta' intervent għall-butir: bid-dħul tal-possibiltà li ssir sejħa għal offerta għal xiri ta' intervent wara x-xiri ta' 30 000 tunnellata bi prezzijiet fissi; 4. skadenza tal-kwoti ta' produzzjoni fl-1 ta' April 2015; 5. posponiment b'sena taż-żieda gradwali tal-kwota ta' 1.5 % fi tliet biċċiet ta' 0.5 % għall-11-il Stat Membru, kif diġà previst fl-Aġenda 2000, b'sena. Iż-żieda tikkorrispondi għal 1.4 miljun tunnellata ħalib; 6. tnaqqis tas-superlevi: f'erba' biċċiet minn € 35.63/100 kg fl-2003/04 sa € 27.83/100 kg mill-2007/08 'il quddiem. Fl-istess waqt tal-bidu tar-riforma tal-ħalib fl-2004, 10 Stati Membri ssieħbu ma' l-UE. Dan żied il-kwota ta' bażi ta' l-UE bi 18.5 miljun tunnellata u żdiedu 80 miljun konsumatur. Barra minn hekk, skond il-ftehimiet ta' adeżjoni ġiet stabbilita riżerva ta' ristrutturazzjoni ta' 0.67 miljun tunnellata għal tmienja mill-Istati Membri l-ġodda. Din ir-riżerva addizzjonali ġiet miżjuda mal-kwoti nazzjonali fl-1 ta' April 2006. Fl-2007 żewġ Stati Membri ġodda bi kwota totali ta' 4 miljun tunnellata ssieħbu fl-Unjoni biex b'hekk l-ammont totali ta' kwota għall-UE-27 laħaq 142 miljun tunnellata. Għalhekk, sa l-1 ta' April 2008, barra mill-103 miljun konsumatur, 24.5 miljun tunnellata ta' kwota addizzjonali se jkunu ġew miżjuda mat-total ta' l-UE mill-2003 lilhawn. L-għan tar-riforma tal-ħalib ta' l-2003 kien li tiżdied il-kompetittività u l-orjentazzjoni tas-suq. Il-ħsieb kien li bit-tnaqqis tal-prezz iggarantit tal-butir u l-SMP dawn il-prodotti kien se jkun inqas attraenti li tipproduċihom u dan kien se jagħti inċentiva lill-industrija li tipproduċi aktar prodotti b'valur miżjud bħall-ġobon u prodotti friski mill-ħalib. Iż-żieda tal-kwota fl-istess waqt tinkoraġġixxi l-produzzjoni addizzjonali, tiffaċilita l-istrutturar mill-ġdid tas-settur u tħeġġeġ bdiewa żgħażagħ jidħlu fis-settur. Infakkru li l-proposta tal-Kummissjoni għar-Riforma ta' l-2003 kienet li tiżdied il-kwota bi 2 % aktar fuq iż-żieda ta' 1.5 % diġà miftiehma fl-Aġenda 2000. Fil-kompromess ta' Ġunju 2003, madankollu, il-Kunsill stqarr li "Ebda żieda addizzjonali fil-kwota fl-2007 u l-2008 m'hi se tiġi deċiża issa. Il-Kummissjoni se tippreżenta rapport dwar prospetti ta' suq ġaladarba tiġi implimentata bis-sħiħ ir-riforma u fuq din il-bażi tittieħed deċiżjoni." Barra mill-aħħar żieda fil-kwota ta' 0.5 % li ġiet skedata fi 11-il Stat Membru fl-1 ta' April 2008, ir-riforma ta' l-2003 issa hija implimentata u dan ir-rapport jirrifletti l-analiżi tas-suq tal-Kummissjoni kif mitlub mill-Kunsill f'Ġunju 2003. Ir-rapport jindirizza b'mod effettiv il-kwistjoni ta' jekk is-suq joffrix biżżejjed opportunitajiet biex jiġu pprovduti kwantitajiet addizzjonali ta' ħalib, mingħajr ma dan iwassal għal aktar sussidju pubbliku fil-medda l-qasira u/jew dik medja, kieku l-limiti ta' produzzjoni kellhom jiġu estiżi għas-27 Stat Membru kollha kemm huma. ŻVILUPPI TAL-PRODUZZJONI TA' PRODOTTI TAL-ħALIB 2003-2007 L-iżviluppi bejn l-2003 u l-2006 kienu karatterizzati minn żieda bla waqfien ta' produzzjoni ta' ġobon u prodotti friski, stabbilizzazzjoni ta' provvista ta' ħalib mhux maħdum u tnaqqis ta' produzzjoni ta' SMP, butir u trab tal-ħalib mhux xkumat (whole milk powder WMP). Kien hemm bidla kostanti lejn prodotti b'valur miżjud ogħla u 'l bogħod minn prodotti bil-kwantità. Hemm żewġ fatturi li kellhom rwol deċiżiv f'din il-bidla. L-ewwel, il-prezzijiet imnaqqsa ta' intervent ta' l-SMP u l-butir kienu messaġġ ċar għal dawk li jipproċessawhom li l-Komunità mhix se tibqa' tagħti appoġġ lil dawn iż-żewġ prodotti daqs kemm kienet fl-imgħoddi. It-tieni, talba ogħla għall-ġobon kemm fl-UE-15 kif ukoll fl-Istati Membri ġodda. Iż-żieda fil-konsum tal-ġobon kienet dinamika b'mod partikolari fl-Istati Membri ġodda. Fil-kategorija "friski" l-iżvilupp huwa r-riżultat imħallat ta' konsum li dejjem qed jonqos ta' ħalib għax-xorb u konsum dejjem jiżdied ta' prodotti oħra friski bħall-prodotti fermentati tal-ħalib. It-tabella li ġejja turi dawn l-iżviluppi billi tqabbel il-produzzjoni tal-ħalib mal-prodotti speċifiċi tal-ħalib fl-2003 u l-2006. Tabella 2.1 - UE-25 produzzjoni ta' prodotti tal-ħalib fl-2003 u l-2006 ( '000 tunnellati ) *** il-butir mhux espress f'ekwivalenti ta' ħalib billi huwa l-aktar meqjus bħala residwu tal-prodotti l-oħra tal-ħalib. | Huwa stmat li l-biċċa l- kbira ta' l-iżviluppi li ġew osservati fl-2003-2006 issoktaw fl-2007. Iżda minħabba ċaqliq qawwi fil-prezzijiet fl-2007 kien hemm bidla notevoli fil-livelli ta' produzzjoni ta' SMP, li reġgħu għolew. Billi l-produzzjoni tal-ġobon mistennija li tiżdied ukoll u l-produzzjoni tal-ħalib mhux ipproċessat tibqa' kemmxejn stabbli, il-produzzjoni tal-WMP qed tiġi mnaqqsa. Il-produzzjoni aktar baxxa ta' kaseina għamlet ukoll possibbli l-użu alternattiv tal-proteini. Tabella 2.2 - Produzzjoni ta' prodotti tal-ħalib fl-2007 ( '000 tunnellati , stimi ta' tbassir) 1000 t | ħalib mhux proċessat* | ġobon ** | friski | SMP | WMP | oħrajn | butir | UE-25 | 131 000 | 8 147 | 46 255 | 892 | 749 | – | 2 072 | N-2 | 2 100 | 142 | 1 212 | 3 | 7 | – | 18 | UE-27 | 133 100 | 8 289 | 47 267 | 895 | 756 | – | 2 090 | * ħalib li jasal għand dawk li jipproċessawh | ** ġobon mill-ħalib tal-baqar | F'ekwivalenti ta' ħalib il-produzzjoni addizzjonali ta' ġobon bejn l-2003 u l-2007 kienet teħtieġ 5.2 miljun tunnellata ħalib[1]. Għall-prodotti friski kienu meħtieġa 0.3 miljun tunnellata ħalib għaż-żieda fil-produzzjoni[2]. Dan ifisser li fl-2007 5.5 miljun tunnellata ta' ħalib jintużaw biex tintlaħaq id-domanda addizzjonali mqabbla ma' l-2003. Sabiex tintlaħaq id-domanda interna ta' l-UE, is-sustanzi solidi meħtieġa ġew mit-tnaqqis ta' SMP, kaseina, WMP u l-produzzjoni tal-butir. Matul l-2007, minkejja li kienu disponibbli 1.2 miljun tunnellata ta' kwoti addizzjonali meta mqabbla ma' l-2006 (+0.5 % u r-riżerva ta' ristrutturazzjoni) il-produzzjoni ġenerali żdiedet bi ftit. Fil-perjodu 2003-2007, l- esportazzjonijiet tal-prodotti tal-ħalib ta' l-UE naqsu, għajr għall-ġobon. Dan huwa l-effett ta' produzzjoni stabbli ta' ħalib fl-UE u volumi ta' ħalib dejjem aktar diretti lejn il-ġobon u prodotti friski. Dan kellu impatt qawwi fuq il-livelli ta' produzzjoni u esportazzjoni ta' SMP, butir u WMP, għajr għal SMP fl-2007, fejn il-prezzijiet għoljin fis-suq dinji ġabu żieda fl-esportazzjonijiet. Tabella 2.3 - Esportazzjonijiet tal-prodotti tal-ħalib fl-UE 1000 t | 2003 | 2006 | 2007 (proj.) | Żejt tal-butir SMP Ġobon WMP ikkondensat | 319 337 578 530 243 | 252 85 586 457 200 | 180 180 622 385 222 | L-importazzjonijiet ma wrewx xi tibdil notevoli fl-2003-2007, bit-tariffi ta' importazzjoni jiskoraġixxu l-importazzjonijiet lilhinn mill-kwoti ta' rata tariffarja (tariff rate quotas, TRQs). ŻVILUPPI TAL-PRODUZZJONI TAL-ħALIB 2003-2007 Mir-riforma ta' l-2003 u l-adeżjoni ta' 10 Stati Membri ġodda, tfaċċat karatteristika ġdida fis-suq tal-prodotti tal-ħalib fl-UE (ara l-Anness 3.1). Bil-maqlub ta’ l-imgħoddi fejn il-kwoti kienu jittieħdu kollha, bosta Stati Membri ma għadhomx aktar iwasslu sal-kwota potenzjali tagħhom (ara l-Anness 3.3). Dan wassal fis-sena ta' kwota 2006/06 għal użu nett iktar baxx ta' kwota ta' 1.9 miljun tunnellata, li huwa l-bilanċ ta' 0.8 miljun tunnellata ta' produzzjoni 'l fuq mill-kwota, l-aktar fl-Italja u l-Awstrija u 2.7 miljun tunnellata ta' produzzjoni taħt il-kwota, l-aktar fi Franza, ir-Renju Unit u l-Ungerija. Fl-ewwel erba' xhur tas-sena attwali ta' kwota l-kunsinni ta' ħalib huma 0.7 % inqas mis-sena l-oħra. Jekk tkompli din it-tendenza, il-produzzjoni tal-ħalib ta' l-UE-27 f'din is-sena ta' kwota, se tonqos b'0.9 miljun tunnellata oħra. Dan ikun ifisser produzzjoni taħt il-kwota ta' madwar 3 miljun tunnellata ħalib. Din is-sitwazzjoni tista' sseħħ fid-dawl ta': 7. Ebusija li qed tissokta fit-trasferiment ta' kwoti. Il-kwoti huma fissi skond l-Istat Membru u f'xi Stati Membri skond ir-reġjun jew anki skond il-proċessur. Dan jagħmilha diffiċli li l-kwota tiġi allokata mill-ġdid fi ħdan Stat Membru. Filwaqt li miżura bħal din setgħet żammet il-produzzjoni tal-ħalib f'żoni fejn li kieku kienet tispiċċa, f'ċerti każijiet waqqfet l-iżvilupp tas-settur tal-produzzjoni f'reġjuni jew Stati Membri aktar kompetittivi; 8. Utilizzazzjoni nieqsa tal-kwota disponibbli. Is-settur tal-produzzjoni tal-ħalib huwa kkaratterizzat minn ristrutturar ta' bil-mod u tnaqqis bla waqfien fl-għadd ta' bdiewa tal-ħalib (ara l-Anness 3.1). Sa ftit ilu, il-kwota mhux użata kienet tittieħed minn produttori oħrajn. Dan jidher li mhux dejjem huwa l-każ, anki fi Stati Membri li għandhom kummerċ bi kwota miftuħa u prezzijiet ta' kwota baxxi. Ta' min li wieħed jiftakar li l-produzzjoni tal-ħalib tespandi biss jekk tħalli qliegħ. F'dan is-sens il-prezzijiet attwali għoljin se jkunu bħala prova għall-possibilitajiet fl-UE lejn l-2015; 9. Fil-kuntest tar-Riforma ta' l-2003, setgħu tfaċċaw alternattivi għall-produzzjoni tal-ħalib b'aktar qliegħ, kemm ġewwa kif ukoll barra mis-settur ta' l-agrikoltura, speċjalment fejn hemm intervall bejn it-tweġiba tal-produzzjoni u l-prezzijiet ogħla tal-ħalib. Jeħtieġ li jiġi analizzat sa liema punt id-diżakkoppjament seta' kien fattur importanti. Filwaqt li l-kapitolu ta' qabel wera żvilupp favorevoli mhux ħażin tad-domanda għall-prodotti tal-ħalib fl-UE fl-2003-2007, dan il-kapitolu juri li l-iżviluppi tan-naħa tal-provvista kienu anqas favorevoli f'xi Stati Membri (ara l-Anness 3.3). ŻVILUPPI TAL-PREZZIJIET TAL-ħALIB U L-PRODOTTI TAL-ħALIB 2003-2007 Għajr għall-aħħar xhur, il-prezzijiet tal-ħalib mhux ipproċessat niżlu mill-bidu tar-riforma ta' l-2003. Dak iż-żmien l-istima kienet, mingħajr bidla fit-taħlita tal-prodott, li l-prezzijiet kienu mistennija jinżlu sa 6 ċenteżmi/litru mill-2003 sa l-2007. L-industrija tal-ħalib kienet kapaċi torjenta mill-ġdid il-produzzjoni lejn prodotti ta' valur ogħla, fid-dawl ta' dan li ġej: 10. talba aktar qawwija milli kien mistenni għall-ġobon, kemm fl-UE-15 kif ukoll fl-Istati Membri ġodda; 11. prezzijiet fis-suq dinji ogħla milli kien mistenni minħabba żieda sostenuta fit-talba, l-aktar mill-Ażja u l-pajjiżi esportaturi taż-żejt minħabba aktar rikkezza u "oċċidentalizzazzjoni" ta' dieti; 12. sforzi ta' riċerka u żvilupp mill-industrija tal-ħalib li żiedu l-użu tal-prodotti tal-ħalib bħala ingredjenti f'medda wiesgħa ta' prodotti. Tabella 4.1 - Prezzijiet medji annwali ta' ħalib mhux ipproċessat fl-UE-25 (kontenut ta' grass reali, ċenteżmi/kg ) 2003 | 2004 | 2005 | 2006 | 2007 (proj.) | 28.7 | 29.1 | 28.9 | 27.9 | 28.5 – 30.0 | Il-produtturi tal-ħalib fl-UE-15 irċevew sa 3.5 ċenteżmi kull kg ta' kwota, bħala ħlas ta' kumpens. Dan il-ħlas huwa kompletament mhux marbut mal-produzzjoni mill-2007. Fil-biċċa l-kbira ta' l-Istati Membri Ġodda l-ħlas ġie inkluż fl-Iskema ta' Ħlas ta' Zona Waħda. Sa l-2006, il-prezzijiet tas-suq għal butir u WMP niżlu bi qbil mat-tnaqqis tal-prezzijiet ta' sostenn ta' l-UE. Min-naħa l-oħra l-prezzijiet għall-SMP u l-ġobon qajla nbidlu. Fl-2007 il-prezzijiet tas-suq huma sew 'il fuq mill-prezzijiet ta' intervent. Tabella 4.2 - Prezzijiet medji tal-prodotti tal-ħalib fl-UE 2003 2004 2005 2006 2007 | 41 000 29 000 36 000 61 000 437 | 110 000 20 000 5 000 0 0 | 179 000 130 000 147 000 115 000 124 000 | 232 000 187 000 251 000 224 000 n.a. | PROSPETTI TAS-SUQ TA' L-UE: 2007–2014 Il-linja ta' bażi fuq medda ta' żmien medju għall-provvista tal-ħalib u l-produzzjoni tal-prodotti tal-ħalib ippreżentata hawnhekk hija bbażata fuq ir-rapport tad-DĠ AGRI "Prospetti għas-swieq u d-dħul ta' l-agrikoltura fl-Unjoni Ewropea 2007-2014", ippubblikat fl-Lulju 2007. Ir-rapport huwa bbażat fuq tagħrif dwar is-suq u l-istrateġija politika disponibbli fl-aħħar ta' Ġunju 2007 u assuma ambjent ta' strateġija politika mhux mibdula. Ir-rapport sħiħ jinsab fuq l-internet fl-indirizz li jidher hawn taħt:http://ec.europa.eu/agriculture/publi/caprep/prospects2007a/index_en.htm It-tendenzi ewlenin huma deskritti hawn taħt u ppreżentati b'mod grafiku fl-Anness 1: "XENARJU TA' LINJA TA' BAŻI." Il-produzzjoni tal-ħalib fl-UE hija mbassra li tibqa' stabbli bejn l-2007 u l-2014. Tista' tiżdied xi ftit fil-medda l-qasira bħala reazzjoni għall-prezzijiet ogħla tal-ħalib. Iżda, wara l-2009 il-produzzjoni totali tal-ħalib mistennija tinżel bil-mod il-mod minħabba tnaqqis konsistenti fil-produzzjoni ta' sussistenza, l-aktar fl-Istati Membri l-Ġodda. Min-naħa l-oħra l-ħalib ikkunsinnat lill-proċessuri mistenni li jiżdied l-aktar minħabba l-bidla minn bejgħ dirett għal kunsinni fl-Isati Membri ġodda. Il-konsum tal- ġobon mistenni jibqa' l-mutur ewlieni fil-produzzjoni tal-prodotti tal-ħalib ta' l-UE. Mill-2007-2014, mistennija produzzjoni addizzjonali ta' ġobon ta' 679 000 tunnellata. Il-konsum mistenni li jikber b'771 000 tunnellata. Il-konsum tal-ġobon huwa mbassar li jikber b'pass mgħaġġel fl-Istati Membri l-Ġodda: +35 %. Il-konsum tal-ġobon ta' l-UE-15 jibqa' wkoll jikber (+5 %), naturalment b'pass ħafna inqas mgħaġġel. Filwaqt li l-importazzjonijiet mistennija li jiżdiedu b'mod marġinali biss, l-esportazzjonijiet tal-ġobon ta' l-UE mistennija jonqsu. Is-771 000 tunnellata addizzjonali ta' konsum ta' ġobon ikunu jeħtieġu madwar 6.2 miljun tunnellata ta' sustanzi ekwivalenti tal-ħalib. Il-konsum tal- prodotti friski tal-ħalib huwa l-mutur l-ieħor tal-produzzjoni fl-UE. Hemm żewġ sotto-tendenzi. Fuq naħa waħda l-konsum tal-ħalib għax-xorb qed jonqos. Fuq in-naħa l-oħra l-konsum tal-prodotti tal-ħalib iffermentat qed jiżdied. Il-konsum totali mistenni li jkompli jiżdied kull sena b'0.5 % jew 0.25 miljun tunnellata ta' ekwivalenti tal-ħalib. Dan ifisser konsum addizzjonali ta' ħalib ta' 1.75 miljun tunnellata fl-2014. Il-konsum tal- butir mistenni li jonqos iktar, minkejja żieda żgħira f'dawn l-aħħar snin. Il-produzzjoni tal-butir mistennija tonqos b'pass aktar mgħaġġel minħabba talba ogħla ta' grass tal-ħalib fil-produzzjoni tal-ġobon u kontenut anqas ta' grass fil-ħalib mhux ipproċessat. Dan ifisser li l-esportazzjonijiet se jonqsu bil-mod il-mod. Fl-2014 l-UE mistennija li tkun qrib li ssir importatur nett tal-butir. Mhux mistennija li jerġgħu jitfaċċaw il-ħażniet ta' intervent. Il-produzzjoni tal- ħalib tat-trab xkumat tidher li qed tonqos matul il-perjodu tat-tbassir peress li aktar proteini qed jintużaw fil-ġobon u l-prodotti friski. Peress li l-produzzjoni hija mbassra li tonqos u l-konsum jibqa' stabbli l-esportazzjonijiet mistennija li jonqsu. L-UE se ssir esportatur nett żgħir ta' SMP sa l-2014. Mhux mistennija li jerġgħu jitfaċċaw il-ħażniet ta' intervent. It-trab tal-ħalib mhux xkumat, bil-maqlub ta' ħafna prodotti oħra tal-ħalib fl-UE, huwa l-aktar prodott għas-swieq ta' pajjiżi terzi. Iżda, fornituri oħra ta’ WMP tas-suq dinji huma aktar kompetittivi mill-UE. Dan mistenni jwassl għal tnaqqis bil-mod il-mod fil-produzzjoni ta’ WMP kif ukoll għal tnaqqis fl-esportazzjonijiet. Il-konsum ta’ WMP mistenni jibqa' stabbli. Fil-qosor, it-tbassir huwa li bejn l-2007 u l-2014 1.75 miljun tunnellata ħalib addizzjonali se jinħtieġu biex jissodisfaw il-konsum dejjem jikber tal-prodotti friski tal-ħalib u 6.2 miljun tunnellata għall-konsum li dejjem qed jikber tal-ġobon. Il-konsum ta' SMP u WMP huwa mbassar li jibqa' stabbli. Dan ifisser li 8.0 miljun tunnellata ta' ħalib huma meħtieġa biex tintlaħaq it-talba interna biss li dejjem qed tiżdied. Fil-qofol, għalhekk, l-opportunitajiet tas-suq għas-settur tal-ħalib ta' l-UE huma pożittivi ħafna. PROSPETTI TAS-SUQ DINJI: 2006–2016 Il-Produzzjoni dinjija tal-ħalib ilha tiżdied fuq bażi kontinwa. Mill-1998, il-produzzjoni tal-ħalib ilha tikber bir-rata ta' mill-inqas 10 miljun tunnellata fis-sena. Din it-tendenza hija mistennija li tissokta. Tabella 7.1 - Il-produzzjoni dinjija tal-ħalib [pic] Hija biss 7 % tal-produzzjoni dinjija tal-ħalib li tintuża fi prodotti fin-negozju tas-suq dinji. Il-biċċa l-kbira tal-ħalib prodott fid-dinja jiġi kkunsmat fl-istess reġjun, l-aktar taħt sura ta' ħalib likwidu. Il-prodotti tal-ħalib fil-kummerċ huma dawk li, bil-maqlub tal-ħalib likwidu, jistgħu jinħażnu għal ċertu perjodu ta' żmien: trab tal-ħalib, butir (żejt) u ġobon. Barra minn hekk, l-UE waħedha tesporta parti relattivament żgħira tal-produzzjoni tagħha ta' ħalib lill-pajjiżi terzi (9 % tas-sustanzi solidi tal-ħalib fl-2006). L-importazzjonijiet tal-prodotti tal-ħalib huma żgħar (1 % tas-sustanzi solidi tal-ħalib) minħabba t-tariffi ta' importazzjoni. Il-prospetti għas-suq dinji huma analizzati mill-Organizzazzjoni għall-Kooperazzjoni u l-Iżvilupp Ekonomiku ( Organisation for Economic Cooperation & Development, OECD) f'ħidma konġunta ma' l-Organizzazzjoni ta' l-Ikel u l-Agrikoltura ( Food & Agriculture Organisation, FAO) u l-Istitut għar-Riċerka tal-Politika ta' l-Ikel u l-Agrikoltura ( Food & Agricultural Policy Research Institute , FAPRI). It-tqabbil taż-żewġ studji tagħhom u l-analiżi ta' l-UE nfisha jinsabu fl-indirizz ta' hawn taħt.http://ec.europa.eu/agriculture/publi/caprep/prospects2007a/index_en.htm Tabella 7.1 - Żviluppi mistennija fis-suq dinji 2006-2016 Prezz ipproġettat għall-2016 ($/tunnellata) | Differenza fil-prezz 1996–2006 2006–2016 | Produzzjoni u konsum (żieda annwali) | Kummerċ (żieda annwali) | Butir | 2 200 | +24% | +2–2.3% | +2% | Cheddar | 3 000 | +38% | +1.3–1.8% | +2.5% | SMP | 2 600 | +40% | +0.7–1.8% | +0.5–3% | WMP | 2 500 | +35% | +2% | +1.7% | Sors : Swieq tal-prodotti ta' l-agrikoltura - Prospetti 2007-2016. | Il-graff ta' hawn taħt, ibbażata fuq FAPRI, turi li l-industrija tal-ħalib ta' l-UE se jkollha ċċedi s-sehem tas-suq fis-suq dinji peress li ż-żidiet fil-konsum fis-suq intern jik kunsmaw sehem kbir mill-ħalib prodott. [pic] Fil-qosor, il-prezzijiet medji għall-prodotti tal-ħalib fis-swieq dinjija mistennija li jiżdiedu sostanzjalment matul l-għaxar snin li ġejjin meta mqabbla ma' l-għaxar snin li għaddew. FAPRI u OECD ibassru żieda moderata fil-produzzjoni dinjija u l-konsum fis-snin li ġejjin. Il-prospetti tas-suq dinji għall-kummerċ tal-prodotti tal-ħalib huwa pożittiv ħafna, speċjalment għall-ġobon. Minkejja din iż-żieda fit-talba globali, il-linja ta' bażi tal-Kummissjoni tbassar tnaqqis fl-esportazzjonijiet tal-ġobon ta' l-UE, minħabba l-limitazzjonijiet attwali tas-sistema tal-kwota li twaqqaf milli tespandi l-produzzjoni tal-ħalib. ŻIEDA FIL-KWOTI TAL-ħALIB TA' 2 % MILL-2008 Kuntrarju għall-inċertezzi li ddominaw fl-2003, issa hemm aktar ċarezza dwar l-iżvilupp tal-postriforma tas-suq u t-tkabbir suċċessiv li seħħ darbtejn. Il-Kummissjoni għalhekk qiegħda f'qagħda aħjar li tanalizza x'aktarx li jkun l-impatt ta' żieda fil-kwota ta' 2 % kif kien propost oriġinarjament fl-2003, kieku kellha tiġi proposta llum fil-kuntest ta' 27 Stat Membru. Saret stima ta' l-impatt fuq is-settur tal-ħalib ta' żieda bħal din, filwaqt li wieħed jassumi li l-kwoti addizzjonali ta' 2 % se jkunu użati kollha, jiġifieri 2.84 miljun tunnellata ħalib addizzjonali. Il-livelli ogħla ta' kwota huma validi mill-2008 lilhinn. Ir-riżultati fid-dettall ta' din l-analiżi jinsabu fl-Anness 2: "devjazzjonijiet mil-linja ta' bażi." Meta mqabbel mal-linja ta' bażi fil-kapitolu 6, il-preżż tal-ħalib mistenni li jaqa' b'4 %. Madankollu hemm imbassar 7 % żieda fil-linja ta' bażi. Għall-prodotti tal-ħalib hemm bidla lejn aktar produzzjoni tal-ġobon. Għal bidu dan ikopri t-talba addizzjonali, li hija ogħla minħabba prezzijiet iktar baxxi għall-ġobon. Lejn tmiem il-perjodu hemm tbassir li l-esportazzjonijiet se jiżdiedu għal darb'oħra meta mqabbla mal-linja ta' bażi. Dan ifisser li t-tnaqqis fl-esportazzjonijiet tal-ġobon lis-suq dinji kif imbassar fil-linja ta' bażi huwa parzjalment innewtralizzat mill-produzzjoni addizzjonali tal-ħalib. Għall- butir il-produzzjoni mistennija tiżdied, iżda sa ċertu punt billi parti mill-grass żejjed tal-ħalib jintuża fil-produzzjoni addizzjonali ta' ġobon u prodotti oħra tal-ħalib mitluba minħabba t-tnaqqis fil-prezzijiet. Għall-bidu l-konsum tal-butir se jiżdied minħabba prezzijiet iktar baxxi u l-esportazzjonijiet se jiżdiedu wkoll, minħabba prezzijiet iktar baxxi u aktar kompetittività fis-swieq dinjija. Din il-konsegwenza se tinħass anqas lejn tmiem il-perjodu. Il-produzzjoni ta' SMP mistennija tiżdied b'mod sinifikanti u bħala riżultat ta' dan l-UE se żżid l-esportazzjonijiet biex tbiegħ il-kwantità addiżżjonali. Kemm għall-butir kif ukoll għall-SMP il-produzzjoni żejda għandha tkun possibbli mingħajr aktar appoġġ ta' suq. L-analiżi turi li l-produzzjoni addizzjonali tal-ħalib ta' 2 % toffri lill-produtturi aktar opportunità li jilħqu t-talba tas-suq , internament jew esternament, mingħajr ma titgħabba ż-żejjed l-iskema attwali ta' intervent. Filwaqt li l-analiżi tassumi l-utilizzazzjoni sħiħa taż-żidiet fil-kwoti ta' 2 % l-impatt reali fuq il-produzzjoni x'aktarx li jkun aktar limitat fid-dawl tar-rati ta' lħuq ta' kwota ta' l-UE ta' dan l-aħħar. KONKLUżJONIJIET Bejn l-2003 u l-2007, il-produzzjoni li dejjem tikber tal-ġobon u l-ħalib frisk xorbot ammont addizzjonali ta' 5.5 miljun tunnellata ta' ħalib, filwaqt li l-produzzjoni ġenerali tal-ħalib baqgħet stabbli. Skond l-analiżi żviluppata fil-pagni ta' qabel, bejn l-2007 u l-2014, se tkunu meħtieġa provvista addizzjonali ta' madwar 8.0 miljun tunnellata biex tintlaħaq it-talba interna li dejjem qed tikber, filwaqt li l-produzzjoni tal-ħalib mhux ipproċessat, bil-kwota tibqa' kif inhi, mhux mistennija li tiżdied. Barra minn hekk, il-prospetti għas-suq dinji huma pożittivi. L-istudju li sar dwar stima ta' l-impatt ta' żieda ta' 2 % fil-produzzjoni tal-ħalib fl-UE jwassal għall-konklużjoni li s-suq joffri bosta opportunitajiet biex kwantità addizzjonali bħal din tiġi assorbita. Filwaqt li l-analiżi tassumi li ż-żieda ta' 2 % fil-kwota tiġi utilizzata kompletament, l-impatt attwali fuq il-produzzjoni x'aktarx li se jkun aktar limitat, meta jittieħed kont tal-qagħda attwali fejn il-kwoti nazzjonali mhumiex jiġu utilizzati kompletament mill-Istati Membri. Il-Kummissjoni hija u twieġeb għat-talba tal-Kunsill biex tipprovdi bażi li fuqha tista' tittieħed deċiżjoni għal dik li hija żieda fil-kwoti, tikkonkludi li ż-żieda ta' 2 %, kif oriġinarjament kienet proposta bħala parti mir-riforma ta' l-2003, tista' tiġi implimentata mill-2008. ANNESS 1: XENARJU TA' LINJA TA' BAŻI Produzzjoni tal-ħalib, u kunsinni fl-UE-27, 2001-2014 [pic] Karta tal-bilanċ għall-ġobon fl-UE-27, 2001-2014 [pic] Karta tal-bilanċ għall-butir fl-UE-27, 2001-2014 [pic] Karta tal-bilanċ għal SMP fl-UE-27, 2001-2014 [pic] ANNESS 2: DEVJAZZJONI FIL-PRODUZZJONI TAL-ĦALIB TA' +2 % MIX-XENARJU TAL-LINJA TA' BAŻI Produzzjoni tal-Ħalib | 2008 | 2010 | 2012 | 2014 | IMPATT | Produzzjoni (mio t) | 2.0 % | 2.0 % | 2.0 % | 2.0 % | Kunsinni (mio t) | 2.0 % | 2.0 % | 2.0 % | 2.0 % | Il-kontenut ta’ grass (%) | –0.2 % | –0.2 % | –0.2 % | –0.2 % | Produzzjoni ta' Ħalib (kg/baqra tal-ħalib) | 0.5 % | 0.6 % | 0.5 % | 0.5 % | Għadd ta' baqar tal-ħalib (mio rjus) | 1.5 % | 1.4 % | 1.4 % | 1.5 % | Prezz | –4.9 % | –5.0 % | –4.6 % | –4.0 % | Produzzjoni tal-ĠOBON | 2008 | 2010 | 2012 | 2014 | IMPATT | Produzzjoni (inkl. ġobon ipproċessat) | 2.2 % | 2.3 % | 2.2 % | 2.2 % | Importazzjonijiet | 0.0 % | 0.0 % | 0.0 % | 0.0 % | Esportazzjonijiet | 0.0 % | 0.0 % | 2.4 % | 11.9 % | Konsum domestiku | 2.3 % | 2.4 % | 2.2 % | 1.6 % | Prezz UE | –3.7 % | –3.8 % | –3.5 % | –2.6 % | Prezz tas-Suq Dinji | –0.2 % | –0.1 % | –0.5 % | –1.5 % | Produzzjoni tal-BUTIR | 2008 | 2010 | 2012 | 2014 | IMPATT | Produzzjoni UE-27 | 1.1 % | 0.6 % | 0.5 % | 0.3 % | Importazzjonijiet | 0.0 % | 0.0 % | 0.0 % | 0.0 % | Esportazzjonijiet | 23.4 % | 9.3 % | 9.0 % | 6.6 % | Konsum UE-27 | 3.8 % | 4.0 % | 3.7 % | 3.1 % | Ħażniet li qed jispiċċaw | Prezz UE | –1.2 % | –0.6 % | –0.5 % | –0.3 % | Prezz tas-Suq Dinji | –0.3 % | –0.2 % | 0.0 % | 0.0 % | Produzzjoni ta' SMP | 2008 | 2010 | 2012 | 2014 | IMPATT | Produzzjoni UE-27 | 7.6 % | 5.8 % | 5.3 % | 4.5 % | Importazzjonijiet | 0.0 % | 0.0 % | 0.0 % | 0.0 % | Esportazzjonijiet | 70.9 % | 40.0 % | 36.5 % | 29.7 % | Konsum UE-27 | 0.2 % | 0.1 % | 0.1 % | 0.1 % | Ħażniet li qed jispiċċaw | – | – | – | – | Prezz UE | –6.6 % | –7.1 % | –6.6 % | –5.7 % | Prezz tas-Suq Dinji | –2.3 % | –0.6 % | –0.6 % | –0.7 % | ANNESS 3: ŻVILUPPI TA' KWOTA Tabella A3.1 - Għadd ta' bdiewa bi kwota ta' ħalib SM | 1995 | 2005 | 2007 | bidla 1995-2007 | bidla annwali 1995-2005 | bidla annwali 2005/2007 | BE | 24 047 | 14 533 | 12 672 | –47.3 % | –4.9 % | –6.6 % | CZ | 2 991 | 2 727 | –4.5 % | DK | 15 301 | 6 540 | 5 354 | –65.0 % | –8.1 % | –9.5 % | DE | 230 125 | 113 020 | 103 480 | –55.0 % | –6.9 % | –4.3 % | EE | 1 859 | 1 506 | –10.0 % | EL | 30 316 | 7 752 | 6 288 | –79.3 % | –12.7 % | –9.9 % | ES | 132 352 | 35 906 | 28 465 | –78.5 % | –12.2 % | –11.0 % | FR | 167 593 | 109 822 | 100 853 | –39.8 % | –4.1 % | –4.2 % | IE | 48 013 | 24 194 | 21 875 | –54.4 % | –6.6 % | –4.9 % | IT | 107 011 | 52 674 | 46 651 | –56.4 % | –6.8 % | –5.9 % | CY | 241 | 224 | –3.6 % | LV | 25 457 | 22 141 | –6.7 % | LT | 111 097 | 82 281 | –13.9 % | LU | 1 465 | 991 | 923 | –37.0 % | –3.8 % | –3.5 % | HU | 6 076 | 6 175 | 0.8 % | MT | 150 | 152 | 0.7 % | NL | 42 249 | 23 187 | 21 209 | –49.8 % | –5.8 % | –4.4 % | AT | 83 793* | 53 713 | 47 378 | –43.5 % | –4.3 % | –6.1 % | PL | 0 | 276 508 | PT | 73 197 | 15 804 | 12 294 | –83.2 % | –14.2 % | –11.8 % | SI | 0 | 9 234 | SK | 814 | 734 | –5.0 % | FI | 31 872* | 17 833 | 15 213 | –52.3 % | –5.6 % | –7.6 % | SE | 17 023* | 9 449 | 8 369 | –50.8 % | –5.7 % | –5.9 % | UK | 41 132 | 20 629 | 18 326 | –55.4 % | –6.7 % | –5.7 % | * ċifri 1996-97. | [pic] Tabella A3.4 - Prezzijiet imħallsa kull kg ta' kwota fl-Istati Membri differenti Stat Membru | Prezz tas-suq 2007 | Prezz amministrattiv | Żvilupp mis-sena l-oħra | CY LU NL LV DK AT PL DE BE (FL/W) ES IT IE FI CZ FR SE HU UK SM oħra | € 1.33 € 1.20 70-80 ċenteżmu 43-72 ċenteżmu 62 ċenteżmu 50-70 ċenteżmu 7-34 ċenteżmu 23/42 ċenteżmu 30 ċenteżmu 10-28 ċenteżmu 6-36 ċenteżmu 7 ċenteżmi 9 ċenteżmi 6 ċenteżmi 6 ċenteżmi … | 37/25 ċenteżmu 27 ċenteżmu 12-il ċenteżmu 4 ċenteżmi 0/15-il ċenteżmu … | Jogħla jogħla jonqos jogħla jogħla stabbli jogħla stabbli jonqos stabbli stabbli jogħla jonqos jonqos stabbli stabbli jogħla jogħla ebda informazzjoni disponibbli | Sors : Stimi ta' l-Istati Membri. | Tabella A3.5 - 2006/07 Struttura tal-produzzjoni tal-ħalib fl-UE-25: tqassim ta' l-azjendi tal-ħalib skond id-daqs tal-kwota ( tunnellati ) [pic] [1] Bħala medja trid 8 kg ħalib biex tipproduċi 1 kg ġobon [2] 1 kg ħalib għal 1 kg prodott frisk